sukhrobnurali/uzbek-legal-corpus huggingface dataset:
Oʻzbekiston Respublikasi Vazirlar Mahkamasining ayrim qarorlariga oʻzgartirish va qoʻshimcha kiritish toʻgʻrisida (Oʻzbekiston Respublikasi Prezidentining “2017 — 2019-yillar davrida dehqon bozorlarini rekonstruksiya qilish va ularning hududida zamonaviy savdo majmualari qurish dasturini tasdiqlash toʻgʻrisida” 2017-yil 27-martdagi PQ-2853-son qarori)
(resolution, 2017-05-12)

Oʻzbekiston Respublikasi Prezidentining “2017 — 2019-yillar davrida dehqon bozorlarini rekonstruksiya qilish va ularning hududida zamonaviy savdo majmualari qurish dasturini tasdiqlash toʻgʻrisida” 2017-yil 27-martdagi PQ-2853-son qarorining 20-bandiga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qaror talablariga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev zimmasiga yuklansin. 1. Vazirlar Mahkamasining 2012-yil 28-avgustdagi 253-son qarorida (Oʻzbekiston Respublikasi QT, 2012-y., 8-son, 61-modda): a) Oʻzbekiston Respublikasi bozorlarida savdo faoliyatini tashkil etish qoidalarida: 28-bandning ikkinchi xatboshiga “Bozor hududida yer uchastkalari ajratishga” soʻzlaridan keyin (dehqon (oziq-ovqat) bozorlari hududida qonun hujjatlariga muvofiq zamonaviy savdo majmualari qurish uchun yer uchastkalari ajratish bundan mustasno)” soʻzlari qoʻshilsin; 38-bandda: quyidagi mazmundagi beshinchi xatboshi qoʻshilsin: “avtotransport vositalarining vaqtincha saqlash xizmatlari koʻrsatishdan tushgan daromadlar”; beshinchi va oltinchi xatboshilar tegishli ravishda oltinchi va yettinchi xatboshilar deb hisoblansin; 42-bandning ikkinchi xatboshiga “100 ta va undan koʻp turgʻun” soʻzlaridan keyin “(dehqon (oziq-ovqat) bozorlari uchun 50 ta va undan ortiq savdo oʻrinlari)” soʻzlari qoʻshilsin; 46-bandning birinchi xatboshidagi “biroq har yili Oʻzbekiston Respublikasi Moliya vazirligi va Davlat soliq qoʻmitasi tomonidan belgilanadigan eng kam miqdorlardan past boʻlmagan miqdorda” soʻzlari chiqarib tashlansin; b) Oʻzbekiston Respublikasida savdo komplekslari faoliyatini tashkil etish qoidalarining 37-bandidagi “biroq har yili Oʻzbekiston Respublikasi Moliya vazirligi va Davlat soliq qoʻmitasi tomonidan belgilanadigan eng kam miqdorlardan past boʻlmagan miqdorda” soʻzlari chiqarib tashlansin. 2. Vazirlar Mahkamasining 2013-yil 31-iyuldagi 213-son qarori (Oʻzbekiston Respublikasi QT, 2013-y., 7-son, 48-modda) bilan tasdiqlangan Avtomototransport vositalarini doimiy va vaqtincha saqlash joylarini tashkil etish va ulardan foydalanish tartibi toʻgʻrisidagi Nizomning 23-bandiga “vaqtincha saqlash” soʻzlaridan keyin “(avtotransport vositalarining dehqon (oziq-ovqat) bozorlarining avtomobillar toʻxtash joyida vaqtincha toʻxtab turishi bundan mustasno)” soʻzlari qoʻshilsin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi Qishloq va suv xoʻjaligi vazirligi markaziy apparati tuzilmasiga qisman oʻzgartirishlar kiritish toʻgʻrisida” 2017-yil 10-apreldagi PQ-2878-son qarori)
(resolution, 2025-12-16)

Oʻzbekiston Respublikasi Prezidentining “Oʻzbekiston Respublikasi Qishloq va suv xoʻjaligi vazirligi markaziy apparati tuzilmasiga qisman oʻzgartirishlar kiritish toʻgʻrisida” 2017-yil 10-apreldagi PQ-2878-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev zimmasiga yuklansin. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Respublika pillachilik tarmogʻini yanada isloh qilish chora-tadbirlari toʻgʻrisida” 2006-yil 15-noyabrdagi PQ-512-son qarori)” 2007-yil 4-yanvardagi 7-son qarorida (Oʻzbekiston Respublikasi QHT, 2007-y., 1-2-son, 13-modda): a) 1-band quyidagi tahrirda bayon qilinsin: “1. Oʻzbekiston Respublikasi Qishloq va suv xoʻjaligi vazirligining tashkiliy tuzilmasi 1-ilovaga muvofiq tasdiqlansin”; b) 2-ilova oʻz kuchini yoʻqotgan deb hisoblansin.
Auditorlik tashkilotlari faoliyatining huquqiy asoslarini yanada takomillashtirishni taʼminlashga doir qoʻshimcha chora-tadbirlar toʻgʻrisida
(resolution, 2017-05-12)

Oʻzbekiston Respublikasi Prezidentining 2016-yil 5 oktabrdagi “Tadbirkorlik faoliyatining jadal rivojlanishini taʼminlashga, xususiy mulkni har tomonlama himoya qilishga va ishbilarmonlik muhitini sifat jihatidan yaxshilashga doir qoʻshimcha chora-tadbirlar toʻgʻrisida”gi PF-4848-son Farmoniga muvofiq hamda auditorlik tashkilotlarining xizmatlar sifati va ular tomonidan taqdim etiladigan xulosalarning ishonchliligi uchun masʼuliyatini kuchaytirish boʻyicha faoliyatining huquqiy asoslarini yanada takomillashtirish, tadbirkorlik faoliyatini amalga oshirish uchun qulay shart-sharoitlarni shakllantirish maqsadida Vazirlar Mahkamasi qaror qiladi: 1. Quyidagilar auditorlik faoliyatini yanada rivojlantirish, auditorlik xizmatlari sifatini va auditorlik kasbi nufuzini oshirish, shuningdek, auditorlik tashkilotlarining auditorlik xizmatlaridan foydalanuvchilar bilan oʻzaro hamkorligini yaxshilashning ustuvor yoʻnalishlari etib belgilansin: auditorlik xizmatlari buyurtmachilarining zamonaviy ehtiyojlari, korporativ boshqaruv tizimi va auditning xalqaro amaliyoti standartlari talablaridan kelib chiqqan holda auditorlik faoliyatini tartibga soluvchi normativ-huquqiy hujjatlarni takomillashtirish; insofsiz raqobat uchun auditorlik tashkilotlarining samarali javobgarlik choralarini qoʻllash orqali auditorlik xizmatlari bozorida adolatli raqobatni taʼminlash, shu jumladan auditorlarning respublika jamoat birlashmalari tomonidan Auditorlarning kasb etikasi kodeksi auditorlar tomonidan buzilgan hollarda taʼsir choralarini qoʻllash masalalarini koʻrib chiqish boʻyicha ixtisoslashtirilgan boʻlinma tashkil etish; auditning xalqaro standartlarini qoʻllashning eng yaxshi jahon tajribasini joriy etish, auditorlarni tayyorlash va ularning malakasini oshirish tizimini takomillashtirish hamda oʻz aʼzolari boʻlgan auditorlik tashkilotlariga nisbatan ish sifati nazoratini ixtiyoriy asosda amalga oshirish boʻyicha auditorlarning respublika jamoat birlashmalari faoliyatini faollashtirish; auditorlik xizmatlari bozorining axborot ochiqligini taʼminlaydigan shart-sharoitlar yaratish, shu jumladan har yili Oʻzbekiston Respublikasi Moliya vazirligining veb-saytida auditorlik xizmatlari bozorining faoliyati toʻgʻrisidagi umumiy maʼlumotlarni joylashtirish. 2. Auditorlik xizmatlari bozorida adolatli raqobatni taʼminlash, uning barqaror ishlashi va rivojlanishiga koʻmaklashadigan auditorlik tashkilotlarining masʼuliyatini oshirish boʻyicha kompleks chora-tadbirlar dasturi ilovaga muvofiq tasdiqlansin. 3. Oʻzbekiston Respublikasi Moliya vazirligi yuqorida koʻrsatilgan kompleks chora-tadbirlar Dasturining amalga oshirilishini tizimli ravishda nazorat qilishni taʼminlasin hamda har chorakda Oʻzbekiston Respublikasi Vazirlar Mahkamasiga tegishli maʼlumotlarni taqdim etib borsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. S. Azimov zimmasiga yuklansin.
Muvofiqlikni baholash sohasida xodim sifatida ishtirok etishga talabgor boʻlgan mutaxassislarni sertifikatlashtirish tartibi toʻgʻrisidagi nizomga oʻzgartirishlar kiritish toʻgʻrisida
(order, 2017-05-12)

Oʻzbekiston Respublikasining “Muvofiqlikni baholash toʻgʻrisida”gi va “Mahsulotlar va xizmatlarni sertifikatlashtirish toʻgʻrisidagi”gi qonunlariga muvofiq buyuraman: 1. Oʻzbekiston standartlashtirish, metrologiya va sertifikatlashtirish agentligi bosh direktorining 2015-yil 11-dekabrdagi 697-sonli buyrugʻi (roʻyxat raqami 2748, 2015-yil 30-dekabr) (Oʻzbekiston Respublikasi qonun hujjatlari toʻplami, 2015-y., 52-son, 656-modda) bilan tasdiqlangan Muvofiqlikni baholash sohasida xodim sifatida ishtirok etishga talabgor boʻlgan mutaxassislarni sertifikatlashtirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 4-bandning birinchi xatboshisi quyidagi tahrirda bayon etilsin: “4. Oliy maʼlumotli, muvofiqlikni baholash sohasida mutaxassisligi boʻyicha 3 yildan kam boʻlmagan umumiy mehnat stajiga, shu jumladan soʻralgan sohada mutaxassisligi boʻyicha 1 yildan kam boʻlmagan mehnat stajiga ega boʻlgan mutaxassislarni sertifikatlashtirishga yoʻl qoʻyiladi. Bunda laboratoriya mutaxassislari uchun oliy maʼlumot talab etilmaydi.”. 2. 9-bandning uchinchi xatboshisidagi “oliy maʼlumot” degan soʻzlar “oʻrta maxsus, kasb-hunar yoki oliy maʼlumot” degan soʻzlar bilan almashtirilsin.
Oʻrta maxsus, kasb-hunar va oliy taʼlim muassasalari oʻquv xonalarining xavfsizligi toʻgʻrisidagi umumiy texnik reglamentni tasdiqlash haqida
(resolution, 2017-05-10)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, oʻrta maxsus, kasb-hunar va oliy taʼlim muassasalari oʻquv xonalarining xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Oʻrta maxsus, kasb-hunar va oliy taʼlim muassasalari oʻquv xonalarining xavfsizligi toʻgʻrisidagi umumiy texnik reglament ilovaga* muvofiq tasdiqlansin va rasmiy eʼlon qilingan kundan boshlab olti oy oʻtgach amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlar amalga kiritilgach, standartlashtirish boʻyicha ularda koʻrsatilgan mahsulotlar va xizmatlarga doir ilgari qabul qilingan normativ hujjatlar majburiylik xususiyatini yoʻqotishi va belgilangan tartibda qoʻllanilishida ixtiyoriylik kasb etishi maʼlumot uchun qabul qilinsin. 3. “Oʻzstandart” agentligi vakolatli organlar bilan birgalikda ushbu qaror bilan tasdiqlangan Umumiy texnik reglament amalga kiritilgan kundan boshlab oʻrta maxsus, kasb-hunar va oliy taʼlim muassasalari oʻquv xonalarining xavfsizligiga qoʻyiladigan majburiy talablarni belgilovchi standartlashtirish boʻyicha normativ hujjatlarni qoʻllashda majburiylik xususiyatini bekor qilish va ixtiyoriylikni taʼminlash yuzasidan belgilangan tartibda chora-tadbirlar koʻrsin. 4. Oliy va oʻrta maxsus taʼlim vazirligi, “Oʻzstandart” agentligi Oʻzbekiston milliy teleradiokompaniyasi bilan birgalikda tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida davlat va xoʻjalik boshqaruvi organlari keng xabardor qilinishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozukulov zimmasiga yuklansin.
Oʻzbekiston Respublikasi Prezidentining ayrim hujjatlariga oʻzgartirishlar kiritish toʻgʻrisida
(decree, 2019-09-13)

Oʻzbekiston Respublikasining “Fuqarolarning huquq va erkinliklarini ishonchli himoya qilish kafolatlarini taʼminlashga doir qoʻshimcha chora-tadbirlar qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi 2017-yil 29-martdagi OʻRQ-421-son Qonuniga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Prezidentining Davlat maslahatchisi O.B. Murodov zimmasiga yuklansin. 1. Oʻzbekiston Respublikasi Prezidentining 1999-yil 26-fevraldagi PF-2240-son Farmoni bilan tasdiqlangan Xorijiy shaxsga Oʻzbekiston Respublikasida yashash guvohnomasi, fuqaroligi boʻlmagan shaxsga Oʻzbekiston Respublikasida yashash guvohnomasi va fuqaroligi boʻlmagan shaxs guvohnomasi toʻgʻrisidagi nizomning 32-bandidan “yoki qamoqqa” soʻzlari chiqarib tashlansin. 3. Oʻzbekiston Respublikasi Prezidentining “Oʻzbekiston Respublikasida pasport tizimini takomillashtirishga doir qoʻshimcha chora-tadbirlar toʻgʻrisida”gi 2011-yil 5-yanvardagi PF-4262-son Farmonida: a) 1-ilovaning 31-bandi birinchi xatboshisidan “yoxud qamoqqa” soʻzlari chiqarib tashlansin; b) 2-ilovaning 25-bandi birinchi xatboshisidan “yoxud qamoqqa” soʻzlari chiqarib tashlansin.
“Kvars” AJda ishlab chiqilgan shisha bankalarni eksport qilishni koʻpaytirish haqida qoʻshimcha chora-tadbirlar toʻgʻrisida
(resolution, 2017-05-06)

“Kvars” AJ tomonidan ishlab chiqarilgan shisha bankalarni eksportga sotishni yanada koʻpaytirish, tovarlar eksportini tartibga solish va valyuta tushumlarini koʻpaytirish maqsadida Vazirlar Mahkamasi qaror qiladi: 1. “Oʻzqurilishmateriallari” AJ, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Oʻzbekiston Respublikasi Davlat bojxona qoʻmitasining shunday tartib oʻrnatish toʻgʻrisidagi takliflari qabul qilinsinki, unga muvofiq xoʻjalik yurituvchi subyektlar tomonidan “Kvars” AJ tomonidan ishlab chiqarilgan shisha bankalarni (TIF TN kodi 7010 90 1000) eksportga sotish shartnomaviy narxlarda, biroq narxlarni tartibga solish organida deklaratsiya qilingan (tasdiqlangan) narxlardan (QQS hisobga olinmagan holda) past boʻlmagan narxlarda amalga oshiriladi. 2. Vazirlar Mahkamasining 1999-yil 15-apreldagi 174-son qarori (Oʻzbekiston Respublikasi QT, 1999-y., 4-son, 19-modda) bilan tasdiqlangan Tovar-xomashyo birjalari orqali eksportga yuridik va jismoniy shaxslar tomonidan faqat erkin almashtiriladigan valyutaga sotiladigan tovarlar roʻyxatiga quyidagi mazmundagi izoh qoʻshilsin: 3. Ushbu qaror rasmiy eʼlon qilingan kundan eʼtiboran uch oy oʻtgach kuchga kiradi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozukulov zimmasiga yuklansin.
Oʻzbekiston Respublikasi Prezidentining 1997-yil 10-oktabrdagi “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida”gi PF-1871-sonli Farmoniga oʻzgartirish kiritish toʻgʻrisida
(decree, 2017-12-16)

Goʻsht va goʻsht oziq-ovqat mahsulotlari eksporti salohiyatini yanada kengaytirish va ragʻbatlantirish maqsadida: 1. Oʻzbekiston Respublikasi Prezidentining 1997-yil 10-oktabrdagi “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida”gi PF-1871-sonli Farmonining 4-ilovasi beshinchi qatori quyidagi tahrirda bayon etilsin: “ 5. Goʻsht va goʻsht oziq-ovqat mahsulotlari 0201 — 0210 (0207 53 000, dan tashqari, shuningdek, 0207 13 990 9, 0207 14 990 9, 0210 99 800 0), 0207 53 000 TIF TR kodi boʻyicha tovuq oyoqchalari) ”. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin.
Oʻzbekiston Respublikasi Prezidentining ayrim farmonlariga oʻzgartirish va qoʻshimchalar kiritish toʻgʻrisida
(decree, 2017-05-04)

Oʻzbekiston Respublikasi Prezidentining “Oʻzbekiston Respublikasini yanada rivojlantirish boʻyicha Harakatlar strategiyasi toʻgʻrisida” 2017-yil 7-fevraldagi PF-4947-son Farmoniga muvofiq va turizm sohasida biznesni yuritish uchun qulay shart-sharoitlarni shakllantirish maqsadida: 1. Oʻzbekiston Respublikasi Prezidentining ilovaga muvofiq ayrim farmonlariga oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarini bir oy muddatda ushbu Farmonga muvofiqlashtirsinlar. 3. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” 2005-yil 11-apreldagi PF-3594-son Farmonida: a) 1-banddagi “mahsulotlarni ishlab chiqarishga” soʻzidan keyin “(xizmatlar koʻrsatishga)” soʻzlari qoʻshilsin; b) ilovaga quyidagi mazmundagi 21-band qoʻshilsin: “21. Turizm (imtiyozlar 2017-yil 1-iyundan boshlab qoʻllaniladi): mehmonxona xizmatlari; turistik xizmatlar.” 2. Oʻzbekiston Respublikasi Prezidentining “Oʻzbekiston Respublikasining turizm sohasini jadal rivojlantirishni taʼminlash chora-tadbirlari toʻgʻrisida” 2016-yil 2-dekabrdagi PF-4861-son Farmonining 12-bandi quyidagi tahrirda bayon etilsin: “12. Yuridik shaxslar: belgilangan tartibda sertifikatlangan kamida 4 yulduzli darajadagi mehmonxona va motellarni foydalanishga topshirilgan sanasidan boshlab ular yuridik shaxslarning foyda soligʻi, yer soligʻi va mol-mulk soligʻi, shuningdek yuridik shaxslarning yagona soliq toʻlovi; belgilangan tartibda tasdiqlanadigan roʻyxatlar boʻyicha Oʻzbekiston Respublikasida ishlab chiqarilmaydigan, mehmonxona va motellar qurish va qayta taʼmirlash uchun olib kelinadigan asbob-uskunalar, texnikalar, butlovchi buyumlar, ehtiyot qismlar va materiallar uchun bojxona toʻlovlari (bojxonada rasmiylashtirish yigʻimlari bundan mustasno) toʻlashdan 5 yil muddatga ozod qilinsin. Belgilab qoʻyilsinki, turizm faoliyati subyektlari tomonidan turistlarni tashish uchun moʻljallangan, sigʻimi 9 kishidan ortiq boʻlgan yangi avtotransport vositalari sotib olish uchun Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasiga yigʻim transport vositalari sotib olish qiymatining 3 foizi miqdorida undiriladi”.
Vazirlar Mahkamasining “Navoiy viloyati Qiziltepa tumanida tajriba tariqasida paxta xomashyosini chuqur qayta ishlashni tashkil etish chora-tadbirlari toʻgʻrisida” 2017-yil 25-martdagi 158-son qaroriga oʻzgartirish kiritish haqida
(resolution, 2017-05-03)

Respublikada qayta ishlovchi korxonalar bilan fermer xoʻjaliklarining uzviy bogʻliqligini taʼminlash orqali paxta xomashyosini chuqur qayta ishlashni tashkil etish, qishloq joylarda yengil sanoat tarmogʻini yanada rivojlantirish uchun Navoiy viloyati Qiziltepa tumanida tajriba maydonlarini kengaytirish maqsadida Vazirlar Mahkamasi qaror qiladi: 1. Vazirlar Mahkamasining “Navoiy viloyati Qiziltepa tumanida tajriba tariqasida paxta xomashyosini chuqur qayta ishlashni tashkil etish chora-tadbirlari toʻgʻrisida” 2017-yil 25-martdagi 158-son qarorining 2-bandidagi “2000 gektar” soʻzlari “8700 gektar” soʻzlari bilan almashtirilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev va Navoiy viloyati hokimi K.B. Tursunov zimmasiga yuklansin.
2017-yil 6-may shanba dam olish kunini 2017-yil 8-may dushanba kuniga koʻchirish toʻgʻrisida
(resolution, 2020-09-28)

9-may — Xotira va Qadrlash kunining xalqimiz hayotidagi muhim ijtimoiy-maʼnaviy oʻrni va ahamiyatini eʼtiborga olib hamda aholining dam olishi uchun qulay shart-sharoitlar yaratish maqsadida: 2017-yil 6-may shanba dam olish kuni 2017-yil 8-may dushanba kuniga koʻchirilsin va ish kuni deb hisoblansin; 2017-yil 8-may dushanba kuni dam olish kuni deb eʼlon qilinsin.
Oʻzbekiston Respublikasida Oʻrta maxsus, kasb-hunar taʼlimi toʻgʻrisida Nizomga oʻzgartirishlar kiritish haqida
(resolution, 2020-08-08)

Oʻzbekiston Respublikasi Prezidentining “Oʻrta maxsus, kasb-hunar taʼlimi muassasalari faoliyatini yanada takomillashtirish chora-tadbirlari toʻgʻrisida” 2017-yil 14-martdagi PQ-2829-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2012-yil 6-iyuldagi 200-son qarori (Oʻzbekiston Respublikasi QT, 2012-y., 7-son, 49-modda) bilan tasdiqlangan Oʻzbekiston Respublikasida oʻrta maxsus, kasb-hunar taʼlimi toʻgʻrisida Nizomga ilovaga muvofiq oʻzgartirishlar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Vazirlar Mahkamasining Taʼlim va ilm-fan masalalari axborot-tahlil departamentiga yuklansin. 1. 15-bandning toʻrtinchi xatboshisi quyidagi tahrirda bayon etilsin: “guruhlarni toʻldirish, qoidaga koʻra, akademik litseylarda 26 nafargacha, kasb-hunar kollejlarida 30 nafargacha oʻquvchilar doirasida belgilanadi, oʻquvchilarning oʻquv yuklamasi va boshqa oʻquv-tarbiya jarayonini ratsionalizatsiyalash masalalari Oʻrta maxsus, kasb-hunar taʼlimi davlat standartiga muvofiq aniqlanadi”. 2. 24-band quyidagi tahrirda bayon etilsin: “24. Akademik litsey va kasb-hunar kollejini tamomlaganlik toʻgʻrisidagi diplom oliy taʼlim muassasasiga kirish huquqini beradi. Akademik litsey bitiruvchilariga diplom bilan birgalikda maxsus chuqurlashtirilgan tayyorgarlikni talab etmaydigan mutaxassislik boʻyicha davlat namunasidagi sertifikat beriladi. Akademik litsey va kasb-hunar kollejini tamomlaganlik toʻgʻrisidagi diplom (sertifikat) egallagan bilimlarini mehnat faoliyatida amalga oshirish huquqini beradi”.
Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “2017 — 2021-yillarda elektrotexnika sanoatini boshqarishni yanada takomillashtirish, jadal rivojlantirish va diversifikatsiya qilish chora-tadbirlari toʻgʻrisida” 2017-yil 13-fevraldagi PQ-2772-son qarori)
(resolution, 2019-04-30)

Oʻzbekiston Respublikasi Prezidentining “2017 — 2021-yillarda elektrotexnika sanoatini boshqarishni yanada takomillashtirish, jadal rivojlantirish va diversifikatsiya qilish chora-tadbirlari toʻgʻrisida” 2017-yil 13-fevraldagi PQ-2772-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozukulov zimmasiga yuklansin. 2 va 3-bandlar rus tilidagi matnda berilgan.
Umumtaʼlim maktablarini darsliklar va oʻquv-metodik qoʻllanmalar bilan taʼminlash tartibi toʻgʻrisidagi nizomga oʻzgartirishlar kiritish haqida
(resolution, 2017-04-27)

Oʻzbekiston Respublikasi Vazirlar Mahkamasining 2016-yil 24-avgustdagi 275-son “Iqtisodiy faoliyat turlarini tasniflashning xalqaro tizimiga oʻtish chora-tadbirlari toʻgʻrisida”gi hamda 2017-yil 6-apreldagi 187-son “Umumiy oʻrta va oʻrta maxsus, kasb-hunar taʼlimining davlat taʼlim standartlarini tasdiqlash toʻgʻrisida”gi qarorlariga muvofiq, Oʻzbekiston Respublikasi Xalq taʼlimi vazirligi, Moliya vazirligi, Madaniyat vazirligi, Oʻzbekiston matbuot va axborot agentligi hamda Oʻzbekiston Respublikasi Jismoniy tarbiya va sport davlat qoʻmitasi qaror qiladi: 1. Oʻzbekiston Respublikasi Xalq taʼlimi vazirligi, Moliya vazirligi, Madaniyat va sport ishlari vazirligi hamda Oʻzbekiston matbuot va axborot agentligining 2014-yil 20-martdagi 14, 25, 15-qq va 08-05-04-son qarori (roʻyxat raqami 2577, 2014-yil 28-aprel) (Oʻzbekiston Respublikasi qonun hujjatlari toʻplami, 2014-y., 18-son, 202-modda) bilan tasdiqlangan Umumtaʼlim maktablarini darsliklar va oʻquv-metodik qoʻllanmalar bilan taʼminlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandda: uchinchi xatboshi quyidagi tahrirda bayon etilsin: “darslik — davlat taʼlim standartlariga muvofiq oʻquv dasturi asosida didaktik, metodik, pedagogik-psixologik, estetik va gigiyenik talablarga javob beradigan, oʻquv fanining mavzulari toʻliq yoritilgan, uning asoslari mukammal oʻzlashtirilishiga qaratilgan, oʻquv fanining maqsad va vazifalaridan kelib chiqqan holda taʼlim oluvchilarning yoshi va psixofiziologik xususiyatlarini hisobga olgan holda ishlab chiqiladigan, nazariy maʼlumotlardan tashqari amaliy-tajriba va sinov mashqlarini qamrab olgan kitob shaklidagi oʻquv nashri;”; toʻrtinchi xatboshidagi “Xalq taʼlimi vazirligi” degan soʻzlar “Oʻzbekiston Respublikasi Xalq taʼlimi vazirligi (bundan buyon matnda Xalq taʼlimi vazirligi deb yuritiladi)” degan soʻzlar bilan almashtirilsin. 2. 6 va 7-ilovalardagi “XXTUT” degan qisqartmalar “IFUT” degan qisqartmalar bilan almashtirilsin.